Tobosarul trupei Scorpions, James Kottak, a fost condamnat la o luna de inchisoare in Dubai, dupa ce a insultat islamul.
James Kottak, in varsta de 51 de ani, era in stare de ebrietate cand a facut si un gest jignitor, intr-un aeroport din Dubai, relateaza BBC.
Membrii trupei se aflau in aeroport, pe 3 aprilie, urmand sa se imbarce intr-un avion cu destinatia Bahrain.
Kottak a fost ridicat din aeroport, dupa ce i-a deranjat pe cei prezenti, fiind auzit injurand si strigand "musulmani needucati". Ulterior, a facut si gestul jignitor la adresa acestora. Martorii au declarat ca artistul a strigat ca nu vrea sa calatoreasca cu pakistanezi si afgani.
Kottak a negat acuzatiile, spunand ca nu a adresat injurii musulmanilor si islamului: "Nu as face asa ceva nici macar daca as fi beat". A admis insa ca a consumat alcool si a fost amendat cu 550 de dolari.
Din momentul arestarii, acesta se afla in custodia Politiei.
De la infiintarea trupei, in 1965, Scorpions a lansat peste 20 de albume. Kottak s-a alaturat trupei in 1996.